**บทเทศน์เตรียมจิตใจงานเคารพศีลมหาสนิท**

**หัวข้อ : ศีลมหาสนิท พระพรเพื่อพันธกิจ**

**แนวทาง** : + ศีลมหาสนิทสายสัมพันธ์ของความรัก

- พระกายและพระโลหิต คือ ความรัก และความเป็นหนึ่งเดียว

+ ยาสำหรับร่างกายและจิตวิญญาณ

- ศีลมหาสนิท ยาแห่งชีวิตอมตะ

- อาหารเพื่อเอาชนะความตาย

+ ความหมายทางสังคมของศีลมหาสนิท

- ศีลมหาสนิทแยกกันไม่ได้จากบัญญัติใหม่ที่ให้รักกันและกัน

- ศีลมหาสนิทเปลี่ยนแปลงเรา ผูกมัดเรากับชีวิตที่เราเป็น ในครอบครัว ในหน้าที่การงาน ในสังคม

- คริสตชนมีหน้าที่ทำให้พระกายของพระศาสนจักรเติบโตขึ้นโดยการประกาศพระวาจา เฉลิมฉลองศีลศักดิ์สิทธิ์ต่าง ๆ

- เป็นข้อผูกมัดในการช่วยคนจน

LINEAMENTA : ศีลมหาสนิท บ่อเกิดและจุดสูงสุดแห่งชีวิตและพันธกิจของพระศาสนจักร

**ศีลมหาสนิท**

✞ ความสัมพันธ์ที่ชิดสนิทกับพระเยซูเจ้า คือสภาวะที่พระเจ้าผู้ยิ่งใหญ่ มาประทับอยู่ในมนุษย์ผู้ต่ำต้อย พระเจ้าผู้ให้อภัย สัมพันธ์เป็นหนึ่งเดียวกับมนุษย์ผู้เป็นคนบาป เป็นจุดนัดพบระหว่างมนุษย์ผู้เป็นคนบาปกับพระเมตตาของพระเจ้า เป็นแรงผลักดันให้ทุกคนที่รับศีลมหาสนิทมีพันธกิจเดียวกับพระเยซูเจ้า มีส่วนร่วมหนึ่งเดียวกับพันธกิจที่พระเยซูเจ้ามี

✞ พันธกิจของพระเยซูเจ้าคือ การประกาศความรักของพระเป็นเจ้า พระเจ้าผู้ยิ่งใหญ่แต่อ่อนโยนดุจบิดา จนเรามนุษย์สามารถเรียกพระเจ้าองค์นี้ว่า “อับบา” นำมาซึ่งข่าวดีแห่งพระอาณาจักรที่รวมเราทุกคนไว้ในความรักของพระองค์ “พระเจ้ารักเรา” *พระ​เจ้า​ทรง​รัก​โลก​อย่าง​มาก​จึง​ประ​ทาน​พระ​บุตร​เพียง​พระ​องค์​เดียว​ของ​พระ​องค์​เพื่อ​ทุก​คน​ที่​มี​ความ​เชื่อ​ใน​พระ​บุตร​จะ​ไม่​พินาศ​แต่​จะ​มี​ชีวิต​นิรันดร (ยน. 3:16)* ศีลมหาสนิทจึงผลักดันเราให้มีส่วนร่วมในงานพันธกิจของพระคริสตเจ้า

✰ **ในฐานะสงฆ์ผู้ถวายบูชา** โดยผ่านทางการดำเนินชีวิต กิจการดีงาม การแสดงออกด้วยการรักกันและกัน ปฏิบัติศาสนกิจอย่างมีความหมาย อันเป็นประดุจเครื่องบูชาที่เราแต่ละคนทูลถวายแด่พระเจ้า

✰ **ในฐานะกษัตริย์** ศีลมหาสนิท เป็นพลังในเราเป็นอิสระจากอำนาจของบาป เป็นประดุจกษัตริย์ที่เป็นอิสระในการปกครองตนเองในวิถีของพระเจ้า ชนะอาณาจักรของปีศาจ ไม่ตกเป็นทาสของบาป ตัณหา เอาชนะความอ่อนแอ ชนะใจที่เอนเอียงไปในทางบาป และสามารถทำดีตามคำสอนของพระคริสตเจ้า มีส่วนร่วมในการปกครองพระอาณาจักรของพระเจ้า

✰ **ในฐานะประกาศก** ศีลมหาสนิททำให้เราชิดสนิทกับพระคริสตเจ้า ผู้นำข่าวดีแห่งความรักของพระเจ้ามามอบให้เรา ชีวิตคริสตชนจึงมีหน้าที่ประกาศข่าวดีเดียวกันกับที่พระเยซูเจ้าทรงนำมาประกาศ นั่นคือ คริสตชนคือผู้ที่ดำเนินชีวิต ประกาศความรักของพระเจ้าท่ามกลางเพื่อนพี่น้อง เป็นการดำเนินชีวิตในความชื่นชมยินดี โดยมีความรักของพระเจ้าเป็นเหตุผล และเผยแผ่ไปสู่เพื่อนพี่น้อง

ศีลมหาสนิท เป็นพลังให้เราคิดอย่างที่พระเยซูเจ้าคิด (คิดแบบพระเจ้า) พูดอย่างที่พระเยซูเจ้าพูด และทำอย่างที่พระเยซูเจ้าทำ คือ ทำตามน้ำพระทัยพระบิดาเสมอ